ผู้นำชาวพุทธประกาศปฏิญญาวิสาขบูชา
ชื่นชมหลักเศรษฐกิจพอเพียง ร.9 แปลพระไตรปิฎกสากลเพิ่มอีก 7 ภาษา,เมื่อวันที่ 27 พ.ค. ที่ศูนย์การประชุมองค์การสหประชาชาติ กรุงเทพฯ มีการประชุมผู้นำชาวพุทธนานาชาติ เนื่องในวันวิสาขบูชาโลก ประจำปี 2561 โดยมีการสรุปผลการประชุมกลุ่มย่อยเพื่อประกาศปฏิญญา และอ่านสาส์นวันวิสาขบูชาจากนายกรัฐมนตรี เลขาธิการองค์การสหประชาชาติ เลขาธิการองค์การการศึกษา วิทยาศาสตร์ และวัฒนธรรมแห่งสหประชาชาติ หรือยูเนสโก,พระพรหมบัณฑิต เจ้าอาวาสวัดประยุรวงศาวาส กรรมการมหาเถรสมาคม (มส.) ในฐานะอธิการบดีมหาวิทยาลัยมหาจุฬาลงกรณราชวิทยาลัย (มจร.) ประธานสภาสากลวันวิสาขบูชาโลก กล่าวว่า ที่ประชุมมีมติออกปฏิญญากรุงเทพฯ เนื่องในวันวิสาขบูชาโลก ประจำปี 2561 ดังนี้ 1.พระพุทธศาสนาสอดคล้องกับพันธกิจที่จะให้บรรลุเป้าหมายการพัฒนาขององค์การสหประชาชาติในปี พ.ศ.2573 จึงจะร่วมกันเพื่อให้บรรลุข้อตกลงดังกล่าว 2.แสดงการขอบคุณต่อการจัดงานวันวิสาขบูชานานาชาติ ครั้งที่ 14 ที่ประเทศศรีลังกา 3.ชื่นชมการตีพิมพ์พระไตรปิฎกฉบับสากล ฉบับภาษาอังกฤษ และฉบับภาษาไทย 4.แสดงความยินดีข้อตกลงร่วมกับ มจร.ในการแปลพระไตรปิฎกฉบับสากลเป็นภาษาจีน ฮังการี อินโดนีเซีย ญี่ปุ่น โปรตุเกส สเปน และเวียดนาม 5.รับทราบความก้าวหน้าการเผยแพร่บัญชีรายชื่อของพระไตรปิฎกที่จะใช้แทนพระไตรปิฎกฉบับภาษาบาลีออนไลน์ของ มจร. 6.แสดงความชื่นชมอย่างยิ่งต่อปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช รัชกาลที่ 9,พระพรหมบัณฑิต กล่าวต่อไปว่า 7.แสดงความขอบคุณต่อแนวคิดความสุขประชาชาติมวลรวมของราชอาณาจักรภูฏาน 8.ส่งเสริมการพัฒนามนุษย์ โดยเฉพาะการให้เกิดความเข้าใจเกี่ยวกับความเชื่อมโยงระหว่างกันของการพัฒนาภายในและความยั่งยืนด้านสิ่งแวดล้อม กระตุ้นผู้นำทางศาสนาและชุมชนให้มีพันธสัญญาต่อกัน สร้างชุมชนให้กรุณาต่อกัน เมตตาร่วมกัน เสริมสร้างศักยภาพของเยาวชนผ่านการศึกษาทางพุทธศาสนา ปรับหลักการของพุทธศาสนาที่เกี่ยวข้องกับสังคมให้เข้ากับปัญหาทางสังคมในปัจจุบัน.
ที่ศูนย์การประชุมองค์การสหประชาชาติ กรุงเทพฯ มีการประชุมผู้นำชาวพุทธนานาชาติ เนื่องในวันวิสาขบูชาโลก ประจำปี 2561 โดยมีการสรุปผลการประชุมกลุ่มย่อยเพื่อประกาศปฏิญญา
วันวิสาขบูชาโลก,พระพรหมบัณฑิต,มหาเถรสมาคม,ปฏิญญา,พระไตรปิฎกฉบับสากล,ข่าวทั่วไป